— Давер — вельмі важны момант. У Фінляндыі ўвогуле ўсё пабудавана на даверы. Урад давярае муніцыпалітэтам, муніцыпалітэты — дырэктарам школ, дырэктары — настаўнікам, настаўнікі — вучням. А бацькі поўнасцю давяраюць школе. Яны не ўмешваюцца ў штодзённае жыццё школы. Бацькі могуць сабрацца ў школе 2—3 разы за навучальны год: папіць чаю з настаўнікам і абмеркаваць… не вучобу, а выхаванне сваіх дзяцей. Напрыклад, тое, калі дзецям лепш класціся спаць, як праводзіць вольны час пасля школы. Калі ж гаворка заходзіць аб працэсе навучання, бацькі ўказваюць на педагога: “Ён — галоўны, ён разбярэцца, мы яму давяраем”.